1.

Indikazzjonijiet li jirreferu għad-deskrizzjoni tal-prodott: 1.1. Tip ta’ prodott Indika t-tip tal-prodott bl-użu tal-espressjoni li tikkonforma mar-regoli tal-Komunità u li tagħti l-iktar deskrizzjoni preċiża tal-prodott, eż: a) inbid bla DPO/IĠP, b) inbid minn varjetà ta’ għeneb bla DPO/IĠP, c) inbid b’DPO jew IĠP, d) most tal-għeneb, e) most tal-għeneb għall-inbid b’DPO, f) inbid importat. 1.2. Għall-ġarr tal-inbejjed bl-ingrossa msemmija fil-paragrafi 1 sa 9, 15 u 16 tal-Anness IV għar-Regolament (KE) Nru 479/2008, id-deskrizzjoni tal-prodott għandu jkollha l-indikazzjonijiet fakultattivi msemmija fl-Artikolu 60 tar-Regolament imsemmi kemm-il darba li jidhru fuq it-tikkettar jew ikun previst li jinġiebu jidhru fuq it-tikkettar. 1.3. Il-kontenut ta’ alkoħol u d-densità għall-ġarr tal-prodotti bl-ingrossa jew f’kontenituri ta’ volum nominali anqas minn jew ugwali għal sittin litru bla tikkettar; a) l-indikazzjoni tal-kontenut ta’ alkoħol attwali tal-inbid, għajr inbejjed ġodda li għadhom jiffermentaw, jew il-kontenut totali ta’ alkoħol ta’ inbid ġdid li għadu jiffermenta u tal-most tal-għeneb parzjalment iffermentat, għandha tkun espressa bħala % vol u għexur ta’ % vol. b) l-indiċi rifrattiv tal-most tal-għeneb għandu jinkiseb permezz tal-metodu tal-kejl rikonoxxut mill-Komunità. Huwa espress bħala l-kontenut potenzjali ta’ alkoħol f’% vol. Minflok din l-indikazzjoni jista’ jkun hemm l-indikazzjoni tal-massa skont il-volum, espressa fi grammi kull ċentimetru kubu. c) l-indikazzjoni tal-massa skont il-volum tal-most tal-għeneb frisk b’fermentazzjoni mwaqqfa permezz taż-żieda ta’ alkoħol għandha tkun espressa fi grammi għal kull ċentimetru kubu u s-saħħa alkoħolika attwali ta’ dak il-prodott għandha tkun espressa f’% vol u għexur ta’ % vol; d) l-indikazzjoni tal-kontenut taz-zokkor tal-most tal-għeneb konċentrat, most tal-għeneb rettifikat u meraq tal-għeneb konċentrat għandha tkun espressa permezz tal-kontenut fi grammi, għal kull litru u għal kull kilogramma, ta’ zokkor totali; e) l-indikazzjoni tal-qawwa alkoħolika attwali tal-karfa tal-għeneb u tal-fond tal-għeneb, most tal-għeneb rettifikat u meraq tal-għeneb konċentrat għandha tingħata fakultattivament u tkun espressa f’litri ta’ alkoħol pur kull deċitunnellata. Din l-informazzjoni għandha tkun espressa permezz tal-użu ta’ listi ta’ ekwivalenza rikonoxxuti mill-Komunità fir-regoli dwar il-metodi ta’ analiżi. Bla ħsara għad-disposizzjonijiet Komunitarji li jistabbilixxu valuri ta’ limitu għal ċerti prodotti tal-inbid, it-tolleranzi li ġejjin għandhom ikunu permessi: a) għal dak li jirrigwarda l-indikazzjoni tal-qawwa attwali jew totali, tolleranza ta’ ± 0,2 % vol, b) għal dak li jirrigwarda l-indikazzjoni tal-massa skont il-volum, tolleranza ta’ 6 unitajiet sar-raba’ ċifra wara l-punt deċimali (± 0,0006), c) għal dak li jirrigwarda l-indikazzjoni tal-kontenut taz-zokkor, tolleranza ta’ 3 %. 1.4. Indikazzjonijiet oħra għall-ġarr ta’ nbejjed u most tal-għeneb bl-ingrossa: a) Żona tal-vinji Iż-żona tal-vinji li minnha joriġina l-prodott għandha tkun indikata f’konformità mad-definizzjonijiet tal-Anness IX għar-Regolament (KE) Nru 479/2008 u mat-taqsiriet li ġejjin: A, B, C I, C II, C III a u C III b. b) Operazzjonijiet imwettqa L-operazzjonijiet li minnhom ikun għadda l-prodott għandhom ikunu indikati permezz tan-numri li ġejjin, bejn parentesi: 0 : il-prodott ma għadda minn l-ebda waħda mill-operazzjonijiet ta’ hawn taħt, 1 : il-prodott ġie arrikkit, 2 : il-prodott ġie aċidifikat, 3 : il-prodott ġie diżaċidifikat, 4 : il-prodott ġie miżjud bil-ħlewwa, 5 : il-prodott tqawwa għad-distillazzjoni, 6 : il-prodott ġie miżjud bi prodott ieħor li joriġina f’unità ġeografiku oħra minn dik indikata fid-denominazzjoni, 7 : il-prodott ġie miżjud bi prodott ieħor li joriġina minn varjetà tad-dwieli oħra minn dik indikata fid-denominazzjoni, 8 : il-prodott ġie miżjud bi prodott minn ħsad ta’ sena differenti minn dik indikata fid-denominazzjoni, 9 : il-prodott sar bl-utilizzazzjoni ta’ biċċiet tal-injam tar-ruvru, 10 : il-prodott sar bl-utilizzazzjoni sperimentali ta’ prattika oenoloġika ġdida, 11 : il-prodott għadda minn diżalkoħolizzazzjoni parzjali, 12 : operazzjonijiet oħra (speċifika). Eżempji: a) għal inbid li joriġina fiż-żona B, li ġie arrikkit, indika: B (1), b) għal most tal-għeneb li joriġina fiż-żona CIII b, li ġie aċidifikat, indika: C III b (2). L-indikazzjonijiet li jirrigwardaw iż-żona tal-vinji u l-operazzjonijiet imwettqa għandhom jingħataw flimkien ma’ dawk li jirrigwardaw id-deskrizzjoni tal-prodott u fl-istess kamp viżiv.